John's Mistress

John's Mistress ialah kumpulan rock alternatif Malaysia yang ditubuhkan pada 1997. Sepanjang penubuhannya selama 13 tahun, kumpulan ini meraih pengiktirafan meluas menerusi lagu "Numb", diikuti dengan keluaran album pertama dan terakhir mereka, They Stereotyped You Too.

Sejarah
Ditubuhkan pada tahun 1997, ahli kumpulan John's Mistress terdiri daripada Fumi (vokal/gitar), Kevin (gitar), Dan (bes), Ian (bes) dan Chino (dram). Bakat mereka menarik perhatian syarikat rakaman Positive Tone, kemudian menerima kontrak rakaman serta-merta. Pada 13 Mac 2000, album sulung mereka, They Stereotyped You Too telah dikeluarkan. Single pertama mereka, "Numb" mendapat sambutan dan menaiki carta tempatan di 2 stesen radio paling popular pada masa itu, hitz.fm dan WOW.fm (kini Hot FM).

Pada tahun 2001, John’s Mistress telah dicalonkan untuk tiga anugerah di Anugerah Industri Muzik 2001 (AIM 2001), iaitu Artis Baharu Terbaik, Album Inggeris Terbaik dan Video Muzik Terbaik. Chino dan Hans meninggalkan kumpulan itu untuk menyambung pelajaran mereka. John's Mistress kemudian mengambil keputusan untuk menyepi dari industri muzik. 

Kumpulan ini membuat kemunculan semula dengan terdiri daripada Fumi sebagai ahli asal dan mempunyai tiga ahli baru. Mereka kemudian muncul dengan lagu bertajuk "Heroes" pada 2010. Bagaimanapun, selepas lagu itu dikeluarkan, perjalanan muzik John's Mistress berakhir di pertengahan jalan. Ahli kumpulan itu mengambil keputusan untuk membawa haluan masing-masing.

Diskografi

Album studio

Single

Anugerah dan pencalonan

Rujukan

Pautan luar
 John's Mistress di Discogs
 John's Mistress di AllMusic
 John's Mistress di Last.fm

Kumpulan rock Malaysia
Kumpulan muzik ditubuhkan pada tahun 1997
Kumpulan muzik dibubarkan pada tahun 2010
Artis Positive Tone